Ganap na pag-ibig.
Walang katapusang debosyon.
At ang kapangyarihang kontrolin ang isip, katawan, at kaluluwa ng mga tao.
Lahat ng ito ay maaring mapasa iyo.
Sundin mo lang ang playbook na ito.
Serye ng mga taktika ng mga gustong mamuno sa kulto
para gawing mga buhay na diyos ang mortal nilang pagkatao.
ITATAG ANG PUNDASYON MO
PARAMIHIN ANG KAMPON MO
BAGUHIN ANG ISIP NILA
MANGAKO NG BUHAY NA WALANG HANGGAN
Pero ingat sa pagtahak nitong landas, maari kang mawala sa kontrol.
Handa ka na magligtas?
Ano nga ba ang kulto?
Ang kulto ay grupong nakasentro sa makapangyarihan,
makarisma, madalas ay autokratikong tao.
Madalas, itong mga grupo'y may elemento ng pagkontrol ng isip
at pagpigil na mag-isip.
At madalas, nauuwi ito sa pagdanak ng dugo at kamatayan.
Pero ang talagang inaalok ng kulto ay ang pagkakataong mapabilang.
Natural lang sa tao na gusto ang madadaling sagot,
na maging bahagi ng mas malaki pa sa kanya.
Di ko talaga naisip na mapapasama ako sa kulto,
pero nakakaakit.
Ginagawa naming mas magandang lugar ang mundo.
May panahon sa buhay nating lahat
na parang medyo naliligaw tayo at mahina.
At darating ang pinuno ng kulto at sasabihing, "May solusyon ako."
Gamit ang playbook na ito,
maaari mo ring gamitin ang kahinaan ng tao
at pakinabangan ito.
Tungkol ito sa pagsasabi sa mga tao ng gusto nilang marinig,
na ang tingin parang makina.
Hinahanap lang nila ang pipinduting buton,
'yong magtutulak sa amin na gawin mga gusto nila.
Pero bago mo baguhin ang buhay ng mga tao,
kailangan mo munang baguhin ang sarili mo.
Walang ibang nakagawa nito gaya ni Charles Manson,
isang pipitsuging kriminal, at bigong folk rock troubadour…
…na naging alamat sa sarili niyang paraan.
Alam ko ang mga takot mo.
Nababasa ko utak mo.
Ito ang mukha na ipinakita ni Charles Manson sa mundo nang
litisin siya sa pagpatay.
Isang taon bago ito,
hinikayat niya ang mga tagasunod niya na magsipagpatay.
-Ano'ng pakiramdam mo doon? -Pakiramdam?
Ayos lang pakiramdam ko.
Di maitatanggi,
ginamit niya lahat ng kakayanan niya.
Artista siya at gusto niya ang papel niya.
Masyado niyang dinibdib ang papel niya.
Handa kang sundan ang landas ni Charlie para maging alamat?
Nagsisimula ito sa tamang dapat unahin.
TAKTIKA YAKAPIN ANG PAGTAWAG SA IYO
Di ka magiging pinuno ng kulto sa pagsasabi lang ng,
"Kagaya n'yo lang ako."
Ang pinakamatagumpay ang aangkin,
at minsan maniniwala pa,
na may ibibigay pa sila.
O sa ibang sabi…
Ang mga pinuno ng kulto, lahat sila,
ay may pathological narcissism.
Sarili lang nila ang iniisip nila.
Gaya ng ipapakita ko,
ang mahuhusay na mga guru ay ipinanganak na makasarili.
Bata pa lang, pinasusunod na ni Jim Jones ng Peoples Temple ang mga pinsan niya.
Kung hindi'y papaluin niya sila ng patpat.
Noong si Shoko Asahara, magiging pinuno ng Aum Shinrikyo,
nasa Japanese school ng mga di nakakakita,
kumita siya sa pangingikil sa mga kapwa niya estudyante,
puwersahang pinagbayad para protektahan niya.
Si Rev. Sun Myung Moon ay nagsabi na noong Easter Sunday,
noong 16 taong gulang pa lang siya,
nagpakita si Jesus sa kaniya at siya daw ang bagong Mesias
at dapat niyang tapusin ang mga di natapos na gawa.
Pero di nagkainteres si Jesus sa batang Charlie Manson.
Nagsimula si Manson na kinaaayawan na bata.
Ipinanganak siya sa Cincinnati. Di nakilala ang ama at pakawala ang ina.
Noong bata pa si Charlie,
inaresto ang ina at tiyuhin niya dahil sa pagnanakaw,
ipinadala sa kulungan ng West Virginia.
Kinupkop siya ng tito at tita niya sa McMechen, West Virginia,
na isang lugar na mahirap at rural.
At doon nagsimula ang kapalaran ni Manson.
Limang taong gulang lang siya
nang dumating siya sa kanila.
Pero nagpapakita na siya ng masamang ugali.
Bilang bagong bata sa eskuwelahan, mabilis siyang naging target.
Gustong makaganti ni Manson,
pero di niya kaya sa liit niya,
kaya ginamit niya ang talento niya
para manghikayat.
Nakahanap siya ng mga makikinig at ginamit ang karisma niya.
Makalipas ang ilang araw,
naghiganti ang mga bagong kaibigan ni Charlie.
Noong pinatawag sila sa principal's office,
sinabi ng mga dalagitang inutusan sila ni Charlie.
Itinanggi ito ni Charlie.
Nakakumbinsi.
Ganoon lang, nakalusot si Manson,
nakagawa siya ng reputasyon na pasaway.
habang pinarusahan ang mga kasamahan niya.
Magandang simula ang malaman ang kakayahan
pero para maging pinuno ng kulto, di sapat na tama lang ugali mo.
Kailangan mo gumawa ng kakaibang sistema ng paniniwala
na sesentro sa 'yo.
At 'wag matakot na maging malikhain.
TAKTIKA UNAWAIN ANG DOGMA MO
Iba-iba ang anyo ng kulto.
May kultong pangrelihiyon.
Dumating ang kaharian mo, mangyari ang kalooban mo.
Isang malaking kategorya ay ang self-help na kulto.
Ang kulto ng pagtatagumpay, kung saan puro tagumpay lang.
New Age na kulto sa espirituwalidad.
At may mga kulto kung saan
di mo alam kung ano ang sinusunod mong ideolohiya.
at bakit mo siya sinusunod.
Anoman ang ginagawa mo,
ang mahalaga'y maihatid mo ang katotohanan na may paninindigan.
Ginagawa ng mga pinuno ng kulto kung ano ang epektibo sa kanila.
Kailangan mong humanap ng maliit na katotohanan
at papaniwalain ang sarili mo doon.
'Wag ka umasa na magagawa mo ang prinsipyo mo sa magdamag.
Kailangan mong mapag-isa na may katahimikan,
magbulaybulay,
at makapag-isip nang malalim.
Natagpuan ni Manson ang perpektong kanlungan niya rito.
Nakulong si Charlie dahil sa pagnanakaw ng sasakyan.
Sinulit ni Charlie ang oras niya.
Nasa perpektong lugar siya para matuto, para siyang espongha.
Nakikinig siya sa mga bugaw sa kulungan, at idolo na niya sila.
Ang mga taong ito ay may ituturo sa kaniya,
pero may mga iba pa.
Sa partikular, may library sa kulungan.
Habang nakakulong,
pinag-aralan ni Manson lahat tungkol sa soul-searching.
Inaral ang mga turo ni Buddha…
evangelio ng born-again Christians
Karmic wheel ng Hinduismo,
at bagong pilosopiyang nangangakong buksan ang potensiyal niya bilang tao,
ang Scientology.
Dinagdag niya sa mga turo ang lyrics ng paboritong banda,
ang Beatles,
na naging obsesyon niya.
Quotes sa paboritong libro, Stranger in a Strange Land,
ang psychic alien na gumawa ng sariling relihiyon.
Haluhalo ito, pero para kay Charlie,
ito ang sarili niyang mapa sa kaliwanagan.
At para sa huling sangkap,
nanggaling ito sa mas hindi inaasahang lugar.
Gusto mo magustuhan agad, gumaya ka sa tuta.
Maging tunay na interesado ka sa ibang tao at ipakita ito.
Ang pinakasikat na klase sa mga kulungan sa Amerika,
How to Win Friends and Influence People ni Dale Carnegie.
Sa sobrang sikat nito sa mga kulungan sa Amerika,
may listahan ng mga bilanggo na gustong pumasok.
Si Manson ay isang tagahanga.
Nakasulat doon lahat ng maisip niya, mga nakakatuwang bagay, at mga pabida.
Sabihin mo sa tao gaano sila kaganda.
Si Carnegie ay may ibang tip,
hayaan mo lang 'yong kasama mo magsalita.
Iparamdam na mahalaga siya.
Palagi mong sabihin pangalan niya, gusto 'yon ng lahat.
Kahit na di ka sang-ayon, 'wag mo sasabihing mali sila.
Magtanong ka lang,
at laging ipaisip sa kanila na sa kanila talaga ang ideya mo.
Sales techniques,
o emotional manipulation,
sa gustong maging pinuno ng kulto, pareho lang.
'Yon ang paraan para magustuhan ka nila.
Gumana ito kay Dale Carnegie,
ganoon din kay Charlie Manson.
Sa tulong ng isang salesman,
nakagawa si Manson ng sariling dogma.
Pero para mahuli ang imahinasyon ng tao,
kailangan mo ng pasiklab.
Hayaan mong ipakita 'yon ng playbook.
TAKTIKA LIKHAIN ANG IMAHE MO
Ang magaling na pinuno ng kulto ay di ipinapanganak, kundi ginagawa.
Kung paano mo ipakilala ang sarili mo sa mundo ay malaking bagay.
Nakikinabang ang cult leaders sa imahe nila. Mahalaga ang impression.
Kailangan mo ipakitang may magagawa kang di kayang gawin ng iba.
At walang masama sa trial and error.
Para lang itong advertising.
Kung di ubra na pumukaw ng atensyon,
sumubok ng iba.
Matapos lumabas sa huling pagkakulong, ang 32 taong si Charles Manson
ay handa nang isagawa ang playbook lesson niya.
At napakaganda ng tiyempo niya bilang gustong maging pinuno ng kulto.
Noong 60s, napakagulo.
KAPAYAPAAN
Magulo ang Amerika.
Maraming nangyaring assassination,
Bobby Kennedy, Martin Luther King,
at Vietnam War na inayawan.
ITIGIL ANG WORLD WAR III
Maraming nawalan ng tiwala
sa mga institusyon na dapat magbibigay ng suporta,
at nagsimulang bumaling ang mga tao sa mga alternatibong komunidad,
koneksyon at kahulugan para punan ang kawalan.
Sa pag-aalok ng tamang package,
mabibigay mo ang kahulugan.
Pero kailangan mo din
ang siretong sandata na kailangan ng pinuno ng kulto,
karisma.
Bahagi ng karisma ay ang kakayahan mong bumuo ng intimacy,
matinding koneksyon sa pagitan mo at ng kausap mo.
Pag pinakitaan tayo ng karisma,
ngumingiti tayo, naniniwala, nagsisimulang makinig at magsabi ng "Oo."
Wala nang logic.
Napapalabo nito ang criteria ng mga pangangailangan natin.
Ang karisma ay sobrang nakakatakot.
Pero di sapat na meron nito.
Para maperpekto imahe mo, alam mo dapat paano ito gamitin.
Karamihan sa mga pinuno ng kulto, gaya ni Manson,
maraming bigong simula.
Matagal bago nila malaman.
Nagtrabaho si Charlie Manson saglit bilang dance instructor.
Ibig kong sabihin, walang punto.
Pero dahil dito, nakakilala siya ng mga dalaga.
Hindi siya nagtagal sa trabaho.
Sumubok din siya ng ibang karera,
sa service industry.
Ang gusto talaga ni Charlie,
maging pinakamatagumpay na bugaw sa Amerika.
Gusto niyang may mga babaeng
lalabas at gagawa para sa kanya at wala na siyang gagawin.
Ito ang magiging tema sa huli.
Pero sabi nga nila, di madaling maging bugaw.
Di humigit sa dalawang babae ang nagtatrabaho sa kaniya.
Ang mga nakukuha niya,
ang pinakakaya nilang gawin ay sumilo lang ng dalawang dolyar
sa harap ng upuan ng kotse.
Hi.
Di ka mabubuhay doon.
Isa siya sa pinaka di marunong na bugaw
sa kasaysayan ng Estados Unidos.
Pero minsan, ang susi sa tagumpay ay ang unawain ang sitwasyon mo.
Nang magka-parole siya, pumunta siyang norte,
kung saan makakapag-umpisa siya.
San Francisco.
Doon nakita niya ang kakaibang kultura ng 60s,
Haight-Ashbury, panahon ng The Summer of Love.
May sex, madaling droga, rock and roll.
Natuklasan ni Charlie, "Nirvana ito."
Sa bawat sulok, may mga inosenteng hippie na naghahanap ng guru,
taong papahalagahan nila,
mag-i-inspire sa kanila.
Napagtanto ni Manson na mali ang hitsura niya ngayon,
kaya binago niya sarili niya para makibagay
habang pinapanatili ang kanyang tatak.
Ang flower power ni Charlie
na may kaunting panganib ay nakaakit sa mga tao.
May hypnotic siya na itsura,
at kung teenager ka na magulo ang buhay,
maaakit ka talaga.
Pero kahit sa karisma ni Manson at sa nabuo niyang imahe,
para maging pinuno,
dapat kilalanin ang potensiyal na tagasunod.
Magsisimula sa paggamit ng taktika mula sa Marketing 101.
TAKTIKA HANAPIN ANG 'YONG TARGET DEMO
Puwede ba siyang maging deboto?
(WALANG NARATING)
Eh, siya kaya?
(TATLONG BESES DIBORSIYADO)
Eh, siya kaya? Mukha siyang naliligaw.
Ang suwerte mo,
nasa playbook ang susi sa paghahanap ng mga target mo.
Ano'ng mayroon sa tao kaya madali silang mahikayat?
Usually kasi open-minded sila, idealistic sila.
Malayang bansa ito,
at walang may karapatang kunin ang karapatan ko.
Binigyan sila ng tsansa
para maramdamang kaya nilang ayusin ang mundo.
At kung manghuhuli ka ng mga kaluluwa, mahalaga ang tiyempo.
May partikular na demograpiko na iniisip natin kapag naiisip natin
ang potensiyal na mga miyembro ng kulto, mga kabataan.
Sa panahon ng buhay na 'yan na sinusubukan mong malaman
kung sino ka na hiwalay sa sinabi ng pamilya,
sa sinabi ng magulang mo.
Magandang panahon 'yon para manamantala ng tao.
Ilang linggo pagdating sa San Francisco,
sinimulan ni Charles Manson na gawin ang nasa playbook.
Nakita niya ang una niyang target,
si Mary Brunner, mahiyaing librarian sa Berkeley.
Gusto ni Mary Brunner ng pagmamahal, pero higit doon,
environmentalist siya.
Nakumbinsi siya ni Charlie Manson
na ang pinakamalaking layunin niya sa buhay ay iligtas ang kapaligiran
at sa loob ng ilang araw,
kasama niya na si Charlie.
Hindi nagtagal, may isa pang batang alagad na naman,
si Lynette Fromme.
May problema si Lynette Fromme sa tatay niya.
Madalas silang magtalo, at lumalayas siya sa bahay.
Nakilala siya ni Charlie, nakaupo siya sa bench.
Kukumbinsihin niya si Lynette Fromme na siya ang para sa kanya.
Sino ang sunod na dagdag?
Si Patricia Krenwinkel, na nakilala siya sa party.
Si Patricia Krenwinkel ay sweet at walang muwang na dalaga.
Inakit talaga siya ni Charlie sa una nilang pagkikita,
at nasa langit si Miss Krenwinkel.
Nagsisimula nang mabuo ang core ng pamilya Manson.
Parang Pied Piper na nagsisimula nang tugtugin ang plauta niya
at dumadagsa na ang mga babae.
Mga sumunod na buwan,
nang-aakit pa rin si Charlie ng mga batang alagad.
Pakinggan natin ang isa, ano?
Take one. Mark.
Katorse ako nang makilala ko si Charlie.
Nag-LSD ang pamilya ko,
at nag-LSD ako sa sarili kong sala.
Lumipat sa van ang mga magulang ko at napariwara ako.
Madali akong nahikayat
na papasukin sa buhay ko ang tulad ni Charlie.
Nakakatawa siya.
Tingin ko, cute siya.
Maliit siya, pero maliit din ako, kaya hindi ko alam.
Kaakit-akit talaga siya.
Pero noong nalaman namin, 'yon pala ang lakas niya.
Kaya niyang pagsamantalahan ang kahinaan mo o ang kailangan mo.
Ang kapangyarihan, nasa kaligayahan niya.
'Yan ang nakakaakit ng mga tao, masaya siya.
Mainit. Lumiliwanag.
Sumasayaw siya, kumakanta.
Guwapo siya, mukhang masaya, at nakakaakit 'yon ng maraming tao,
parang taong naaakit sa sanggol.
Pero di simpleng maghanap ng target gaya ng mga naliligaw na kaluluwa.
May batas si Manson sa mga taong nilapitan niya.
Lagi niyang sinasabi na gusto niya silang bugbog pero di sira.
Dahil kung sira na sila, wala na 'yon,
wala silang silbi kay Charlie, at aminin natin, tama siya.
At pag kumagat na sa pain ang magiging alagad mo,
oras na para bingwitin sila.
May kakayahan si Charlie
na iparamdam sa bawa't isa sa amin na kami ang espesyal.
Magaling na mangingibig.
Kaakit-akit 'yon para sa mga babae.
Itong mga dalaga,
na inakalang nag-iisa lang sila para kay Charlie,
nalaman na lang nilang parte sila ng harem at tinanggap ito,
na bahagi 'yon noon.
Kahit ano pa masasabi mo kay Charlie,
magaling siya sa ginawa niya.
Siyempre, isang bagay ang akitin sila
na sundan ka,
pero paano mo masisigurong di sila aalis?
Tulong! Iligtas n'yo ako!
TAKTIKA SUBUKAN ANG KATAPATAN NG MGA TAO
Bilang pinuno ng kulto, marami kang iuutos sa mga tagasunod mo.
Dapat alam mo sino ang maaasahan mo.
Alam na alam ito ni Manson.
Sinusubukan niya ang mga tagasunod niya para ipakitang may tiwala sila sa kanya,
at siya ang pinuno nila,
at gagawin nila ang sinabi niya kahit gaano pa ito kalaki.
Hindi lang siya.
Nang magpakapon si Heaven's Gate co-founder, Marshall Applewhite,
para paghandaan ang tinatawag na "Next Level,"
sumunod ang ilang mga miyembro na walang pangangasiwang medikal.
Si Roch Thériault,
pinuno ng kultong "The Ant Hill Kids,"
pipilitin ang mga tagasunod niya
na magsuntukang hubad sa gladiator ring para sa libangan niya
habang nag-i-score siya.
Habang sinubukan naman ni David Koresh katapatan ng kawan niya
sa pagpilit sa mga lalakeng magpigil,
at siya sumiping sa mga asawa nila.
Hindi makasarili.
Ang aksyon mismo ay hindi masyadong mahalaga sa pinuno ng kulto
kaysa sa malaman lang na kapag may sinabi silang gawin,
gagawin nila ito.
Para kay Charlie,
ang maagang loyalty tests niya ay iba't ibang mga kemikal.
Titipunin ni Charlie ang lahat at mamimigay ng LSD.
Ilalagay niya ang dose sa bawa't dila namin.
Ginamit ito ni Charlie na parang sakramento.
Mas malaki ang amin, mas kaunti ang kukunin niya o wala.
Lahat ng miyembro ay inaasahang gagawin ang komunyon ni Charlie.
May naranasan siyang pagpapapako sa krus na naka-LSD dati,
at ilang beses niyang ginawa 'yon para sa amin sa ilang mga okasyon.
Tatayo siya, at ilalahad niya ang mga kamay niya,
sasabihin ang tungkol sa mga pako sa kamay niya,
at ang dugo.
At kung naka-acid ka,
mai-imagine mong ipinapako siya sa krus.
Kaya 'yon ang panghikayat niya para mapaisip kami,
"Mesiyas ba siya?"
Nagsisimula pa lang ang mind games ni Charlie.
Hindi na daw namin kailangang kumain at wala kaming nararamdamang sakit.
Naalala kong hinawakan niya ang mga daliri ko sa apoy ng kandila.
Mahapdi, masakit, at sabi niya,
"Nasa isip mo lang 'yan. Walang sakit."
Napansin ko ang X sa noo mo. Paano inilagay?
-Di ba ang sakit… -Hiniwa muna namin tapos…
Walang peklat kaya siya… Hindi, hindi masakit.
Hiniwa ng kutsilyo?
Noong una, sinunog namin gamit ang screwdriver.
Hindi, hindi masakit.
Paglipas ng panahon, ang loyalty program
ay naging home makeover project na tinawag niyang "Creepy Crawling."
Ang mga taong kasali ay magsusuot ng itim na damit,
at pagkatapos ay papasok sa bahay ng iba sa gabi.
Tinawag ito ni Charlie na "guguluhin lang ang isip nila,"
gaya ng paglilipat ng mga muwebles, pagkain ng ilang pagkain.
Buti na lang, wala nang mas seryoso.
Paggising ng mga tao kinaumagahan, magugulat sila
kapag sobrang gulo na ng sala.
Siyempre, hindi lang tungkol sa pang-iinis sa may-ari ng bahay.
Ito ay isa pang paraan para masukat ang pagsunod at commitment sa kaniya.
Alam mo 'yon, "Gawin mo 'to."
Naglalaro lang siya ng mind games sa amin,
ginugulo kung ano ang tama, ang mali.
Nakatulong ang kalituhan na ito.
Sa tingin ko, pagsasanay lang talaga 'yon.
Kung nasusundan mo ang unang aralin ng playbook,
may tama ka nang pananaw.
Pinatibay mo ang ideolohiya at imahen mo,
at bumuo ng core ng mga alagad na gagawin ang lahat ng gusto mo.
Pero may isang hadlang pa rin sa kadakilaan ng kulto,
walang nakakakilala sa 'yo.
Di magtatagal ang problemang ito ni Charles Manson.
TAKTIKA MAG-INGAY
Alam na alam ng mga pinuno ng kulto ang maging sentro ng atensyon.
Kung di magagawa,
hindi sila magkakaroon ng mga tagasunod.
Kung may ibang taong
binibigyan ng atensyon na sa tingin nila ay dapat mapunta sa kanila,
mahihirapan talaga sila.
Bago pa bumaling sa paggawa ng kulto si Charlie,
may plano na siyang kunin ang spotlight.
Natutong maggitara si Charlie Manson sa kulungan.
Pabalikin n'yo ako para tumugtog.
At bumalik sa pinanggalingan ko.
Gusto niyang maging rock and roll star.
Hindi mo maihihiwalay ang mga aspeto ng kulto sa pangarap niya sa musika.
Naniwala si Charlie na siya ang magiging pinakamalaking musical superstar sa lahat.
Saan mas maganda ang pangarap na 'yon kaysa sa maaraw na Los Angeles?
At kaya pumunta si Charlie at ang pamilya mula Haight-Ashbury hanggang LA,
dahil gusto ni Charlie na makipag-ugnayan
sa mga taong magdadala sa kaniya ng recording contract.
Suwerte niya, may lihim siyang sandata,
ang nakakaakit at motivated niyang groupies.
Ang layunin ngayon ay gamitin ang ilan sa mga babae
para kumalat sa LA, at maghanap ng rock star.
Ilan sa kanila, si Dennis Wilson ng Beach Boys.
Ang Beach Boys ay parang isa sa pinaka-ultimate na banda sa mundo.
Sinakay ni Dennis ang mga babaeng nakikisakay
at sobrang excited silang ipakilala si Dennis kay Charlie.
Nag-party si Dennis kasama sila sa Hollywood mansion,
umalis siya para sa recording.
Pag-uwi niya pagkalipas ng hatinggabi,
may malaking sorpresa sa kaniya.
Inimbitahan na rin ni Charlie ang sarili niya.
Si Dennis, maniwala ka man o hindi,
ay naintriga sa development.
Gustong-gusto ni Dennis si Charlie.
At sa tingin ko, humanga rin si Dennis
na may mga babae siya para gawin ang utos niya.
Si Manson at pamilya
ay nanatili sa mansyon ni Dennis buong tag-araw,
ini-enjoy ang pagiging celebrity ni Wilson
at si Charlie naman sa tugtog.
Nag-ayos pa si Dennis ng recording session
sa home studio ng kapatid niyang si Brian Wilson.
Sa isang kondisyon.
Sinabi niya kay Dennis Wilson,
"Puwede mong galawin ang tugtog, pero 'wag mong baguhin ang lyrics."
Tinugtog ni Manson paborito niyang,
"Cease to Exist."
May notes si Brian Wilson at ang iba pang producers,
pero wala sa mood makipagtulungan si Charlie.
Kinansela ni Brian ang session.
Lumabas si Charlie, sabi, "Girls, tara na."
Nagalit si Charlie na hindi nila siya ginawang star
dahil inakala niyang espesyal siya.
Ayaw niyang may nakikialam sa pagiging espesyal niya.
Pero sa ibang paraan,
ipaparinig ni Charlie ang boses niya.
Nagpasya si Manson na lahat ng nasa music business ay corrupt.
Sabi niya, "Maghihiganti ako."
Mabilis ang mga pangyayari, kaya diyan lang kayo.
Binabanggit niya ang tungkol sa "Helter Skelter."
Magkakaroon daw ng Black-white race war,
at kailangan naming paghandaan 'yon at magtago.
Sinabi ni Charlie sa mga tagasunod niya na habang nagpapatuloy ang digmaan,
dadalhin niya sila sa disyerto
at sila ang mamumuno sa mundo.
Malapit na ang rebolusyon.
Nang hindi nangyari mismo ang Helter Skelter,
nagpasya si Manson na pabilisin ito.
Biyernes ng gabi, Los Angeles,
isang artista at apat na kaibigan ang pinatay.
Kahindik-hindik.
ARTISTA PINATAY NAGHAHANAP NG LEAD ANG PULIS
Si Sharon Tate, 26.
Lino Labianca, may supermarket,
at ang asawa niya ay kapuwa pinatay sa saksak.
Sa katawan, may nakaukit na "digmaan" sa dibdib.
BUMANGON
Tapos, gamit ang dugo, isinulat ng pumatay sa pinto ng ref ang,
"Kamatayan sa mga baboy."
Ginawa ni Manson ang mga tapat niyang tagasunod na mga sandata
at ang krimen ay mag-uudyok pa ng kaguluhan at karahasan sa lahi.
Pero nabigo ang balak na paghihiganti ni Charlie.
Limang miyembro ng pamilya Manson, kasama si Charlie,
inaresto at kinasuhan ng murder.
NANGHI-HYPNOTIZE PARA PUMATAY?
Tumitindi na ang mundo.
Play lang ito, di ba?
Sumayaw sila sa mga pasilyo, sinasabi sa lahat
na ang mga nasasakdal ay inosente,
na pag natapos na ang paglilitis, babalik sila sa disyerto
at mamumuhay sa lupain.
Ang mga huradong duminig ng kaso ni Manson
at tatlong babaeng miyembro ng pamilya niya
ay nagbigay ng hatol.
Lahat ay guilty ng pagpatay sa unang antas.
Wala pang tatlong taon matapos bumuo ng pamilya,
habangbuhay na ibinilanggo si Manson.
Oo, babalik ako sa dati sa lungga sa lupa.
Naging icon nga siya sa ilang mga grupo.
Pero nabigo si Charlie
bago niya natamo ang potensiyal na maging pinuno.
Madadaig mo 'yon.
Ipapakita sa susunod na chapter ng playbook ang paraan
para gawing kilusan ang kulto mo na susundan ka kahit saan.
Ang gabay mo?
Isang taong matagumpay na napalaki ang kawan,
nagtayo ng bayan para sa kaniya.
Mainit na fellowship at pagtanggap ng lahat.
Si Reverend Jim Jones.